Afturelding var skrefinu á undan í fyrri hálfleik og var staðan í leikhléi 12 : 9 . Gestirnir byrjuðu betur í seinni hálfleik og var staðan orðin 17:10 á 37. mínútu . Framarar lögðu hins vegar ekki árar í bát og skoruðu átta af næstu níu mörkunum og var staðan 18:18 þegar skammt var eftir . Mosfellingar voru hins vegar sterkari í lokin og tryggðu sér tvö stig . Birkir Benediktsson skoraði sex fyrir Aftureldingu og Guðmundur Árni Ólafsson gerði fimm . Þorgrímur Smári Ólafsson skoraði fimm fyrir Fram og Matthías Daðason gerði fjögur . Í Kórnum hafði ÍR betur á móti HK , 34 : 26 . Leikurinn var jafn framan af , en ÍR-ingar sigu fram úr undir lok fyrri hálfleiks og var staðan í leikhléi 16:11 . ÍR hélt áfram að bæta í forskotið og vann að lokum öruggan sigur . Kristján Orri Jóhannsson skoraði níu mörk fyrir ÍR og Hafþór Már Vignisson átta . Jóhann Birgir Ingvarsson og Kristófer Dagur Sigurðsson gerðu sex mörk hvor fyrir HK.